Trond Skaftnesmo

Trond Skaftnesmo (født 21. august 1959) er en norsk skribent, filosof og antroposof. Han er utdannet naturforvalter fra Norges miljø- og biovitenskapelige universitet og tok hovedfag i filosofi ved Universitetet i Oslo. Skaftnesmo var leder ved Institutt for Steinerpedagogikk i Oslo i perioden 2003–2007 og er etter dette lektor ved Steinerskolen videregående skole i Haugesund. Skaftnesmo har utgitt en rekke bøker, blant dem Frihetens biologi (2000), Genparadigmets fall (2005), Bevissthet og hjerne (2009) og Evidensbasering – Det nye sannhetsmaskineriet (2014).

I 1980- og 1990-årene engasjerte Skaftnesmo seg i saken til Arnold Juklerød som ble erklært paranoid og mot sin vilje innlagt og medisinert i total isolasjon ved Gaustad sykehus.Tranøy, Joar: Til pasientens beste, s. 20, Aschehoug, 1999, ISBN 8203290930Arnold Juklerød Arbeiderbladet 1. februar 1996Skytebasen som ble sykehusokkupant NRK

Skaftnesmo ga i 2012 ut boken Folkefiender hvor han skriver om de tre forskerne Andrew Wakefield, Olle Johansson og Árpád Pusztai. Forskningen til alle tre er omdiskutert, den er til dels metodologisk problematisk og har interessekonflikter.The MMR vaccine and autism: Sensation, refutation, retraction, and fraud Indian Journal of Psychiatry 2011 Apr-Jun; 53(2): 95–96Pusztai’s Flawed Claims Academics Review I boken drar Skaftnesmo parallellen til Ignaz Semmelweis som  varslet om helsefare ved dårlig håndhygiene blant leger, men som ble latterliggjort i sin samtid, og antyder at de tre forskerne har lidd samme skjebne.Skaftnesmo (2012), side 13 «Om vi vil finne vår tids Semmelweis, er de nevnte stridsområdene utvilsomt gode steder å lete. Denne boken presenterer resultatet av en slik granskning. En kandidat er identifisert på hvert område: Dr. Andrew Wakefield (vaksiner), professor Olle Johansson (EMF) og Dr. Arpad Pusztai (GMO).» Johanssons kollega ved Karolinska Institutet i Stockholm, professor emeritus dr. med. Tore Midtvedt, skriver forordet i boken, og støtter her Skaftnesmos hypotese om at de tre forskerne stilte enkle spørsmål ved vedtatte sannheter, og at myndighetene, kapitalen, massemedia og det akademiske miljøet alle hadde sammenfallende interesser i å kneble dem.Skaftnesmo (2012), side 9-11 «De kommer fra tre vidt forskjellige forskningsmiljøer. MEn basert på egne forskningsresultater, stiller de enkle spørsmål ved oppleste og vedtatte sannheter. Reaksjonen på deres enkle spørsmål kom meget raskt og fikk fatale følger for forskerne; de mistet bevilgninger og posisjoner.» I boken blir Andrew Wakefields fremgangsmåte forsvart, mens det blir stilt spørsmål ved motivene til journalisten Brian Deer som sto bak avsløringene som kulminerte i at Wakefield mistet retten til å arbeide som forsker og lege.Skaftnesmo (2012), side 52 «Hva så med Brian Deer? At hans arbeidsgiver sitter i styret for GlaxoSmithKline betyr vel ikke at også han står på GSKs lønningsliste? Nei, formelt gjør han ikke det. På den andre siden blir han neppe særlig populær hos sin arbeidsgiver ved å angripe GSK.» Da boken ble utgitt hadde Wakefield varslet søksmål mot Deer for falske anklager, og Skaftnesmo spår i boken at det vil bli «en smell av historiske dimensjoner» i medisinens og forskningens historie.Skaftnesmo (2012), side 62 «Wakefield har for lengst reist sak mot Brian Deer og BMJ for falske anklager. Mye tyder på at BMJ her vil gå på en smell av historiske dimensjoner, om ikke innenfor skandale-journalistikkens historie så innenfor medisinens og forskningens historie-» Søksmålet ble imidlertid ikke fremsatt i Storbritannia, men i Texas i USA, hvor dommerne avviste søksmålet og påla Wakefield å dekke saksomkostninger.Andrew Wakefield loses frivolous defamation lawsuit. To pay court costs. Left Brain/Right Brain

Skaftnesmo har også uttrykt seg kritisk om håndteringen av den franske forskeren Gilles-Éric Séralini som har publisert forskning som angivelig har vist at rotter foret med genmodifisert mais utviklet kreft, men som senere er blitt trukket tilbake etter kritikk mot metodologi og analyse.Folkemeningen og folkefiendene, Nationen 15. juli 2013 «Nylig publiserte professor Gilles-Eric Séralini en studie der rotter er fôret med GMO-mais i 2 år. Disse rottene utviklet en overhyppighet av kreft, skader på lever og nyre mv. Hadde EUs kontrollorgan EFSA tatt sine oppgaver på alvor, burde samtlige EU-godkjente GMO-linjer (over 46), blitt trukket tilbake. Men svaret fra EFSA, er å angripe forskeren.» Han har også oversatt boken GMO - myter og fakta av John Fagan til norsk. Skaftnesmo er generelt kritisk til GMO og sprøytemiddelet Roundup som selges av selskapet Monsanto,Dobbelt-tenkning om GMO, Morgenbladet, 24. juli 2015 «de negative effektene på helse og miljø av ugressmidlet Roundup nå er så godt dokumentert, at det er godt gjort å overse det» og er tilhenger av biodynamisk jordbruk.Økologisk er best!, Aftenposten, 20. desember 2008 «Et løft for det økologiske jordbruket vil gi mindre forurensning og bedre dyretrivsel»

Skaftnesmo er kritisk til hvordan grenseverdiene for elektromagnetisk stråling er satt og håndtert av Statens strålevern ved innføringen av smarte strømmålere, og hevder at dette har medført at mange har fått alvorlige helseplager.

I mars 2019 lanserte Skaftnesmo boken TabuTema 9/11 hvor han lanserte konspirasjonsteorier om 11. september. Boken ble lansert på Litteraturhuset i Oslo sammen med danske Niels Harrit som også har skrevet forordet i boken og som har fremsatt påstander om at det ble foretatt en kontrollert sprenging av tårnene.Mener Litteraturhuset gir 9/11-konspirasjoner troverdighet Dagsavisen I 2020 ga han ut boken Vaksinetvang - i skyggen av koronakrisen der det hevdes at vaksiner settes i økende grad av tvang.

 Bibliografi 
 Frihetens biologi (Antropos 2000)
 Genparadigmets fall (Antropos 2005)
 Bevissthet og hjerne (Antropos 2009)
 Prins Immanuel af Betlehem og Yeshua af Nazaret – Det åbenbare julemysteriet (da. Jupiter 2011)
 Descartes' økse og Goethes bro (da. Jupiter 2011)

 Evidensbasering: Det nye sannhetsmaskineriet (Paradigmeskifte 2013)
 Det kartesianske fangenskap – Veien inn og veien ut (Paradigmeskifte 2015)
 Prins Immanuel av Betlehem og Yeshua av Nasaret – Det åpenbare julemysteriet (Paradigmeskifte 2015)
 Alle ting taler — Lytteøvelser  (Paradigmeskifte 2016) 
 Evolusjonens kilder – fra artenes opprinnelse til artenes forbindelse (Flux 2017)
 Verdensordet – bidrag til en kristen esoterikk (Paradigmeskifte 2018)
 TabuTema 9/11 (Paradigmeskifte 2019)
 Vaksinetvang – i skyggen av koronakrisen (Paradigmeskifte forlag 2020), ISBN 9788293235378

 Se også 
 Konspirasjonsteorier om 11. september
 Vaksineskepsis

 Referanser 

Kategori:Norske antroposofer
Kategori:Norske sakprosaforfattere
Kategori:Norske filosofer
Kategori:EMF-aktivisme
Kategori:Personer som fremmer konspirasjonsteorier om 11. september